Symbol rozcestia O iných významoch výrazu *Brownfield* pozri *Brownfield (rozlišovacia stránka)*.
Poľnohospodársky brownfield pri Jenštejne Priemyselný brownfield – vo vnútri továrenskej haly Priemyselný brownfield – pred továrenskou halou **Brownfield** (doslovne „hnedé pole") je pôvodom anglický výraz pre nehnuteľnosť (pozemok, objekt, areál), ktorá je nedostatočne využívaná, zanedbaná a môže byť aj kontaminovaná. Vzniká ako pozostatok priemyselnej, poľnohospodárskej, rezidenčnej, vojenskej či inej aktivity. Môže ísť o jednotlivé budovy, komplexy budov, areály s budovami alebo len plochy bez budov. 

Patria sem nevyužívané poľnohospodárske a priemyselné stavby a areály, nevyužité dopravné stavby a skladové priestory (haly aj depónie), prázdne administratívne budovy a kultúrne centrá, nevyužité nákupné centrá, ale aj nevyužité obytné budovy – všetko, čo nie je používané. Ako ekvivalent pre výraz „brownfield" používa Ministerstvo pre miestny rozvoj ČR názov „deprimující zóna". Medzi odvodené pojmy patria blackfield (doslovne „čierne pole"), čo je označenie pre lokality s extrémne vysokými kontamináciami pôdy, podzemných a povrchových vôd i ďalších zložiek životného prostredia, ktoré sú zásadnou prekážkou pre ich nové využitie. Definícia podľa CzechInvestu: „Pojmom ‚brownfield" chápeme nehnuteľnosť (pozemok, objekt, areál), ktorá je nedostatočne využívaná, je zanedbaná a prípadne aj kontaminovaná; nemožno ju vhodne a efektívne využívať bez toho, aby prebehol proces jej regenerácie; vzniká ako pozostatok priemyselnej, poľnohospodárskej, rezidenčnej, vojenskej či inej aktivity." Podľa dĺžky nevyužitia môžu byť objekty brownfieldov v dobrom alebo až veľmi zlom stave, niekedy sa dá hovoriť o rozpadajúcich sa ruinách. Brownfieldy alebo ich časti môžu, ale nemusia mať aj ekologickú záťaž. Brownfieldy majú rôznu veľkosť – od menších (jednotlivé budovy, podlažia v budovách) až po veľké areály, často s obrovskými rozmermi (napr. areál Vojtešskej hute v Kladne). Existencia brownfieldov v území má na okolie negatívny vplyv. Okrem vlastnej degradácie prostredia sem patrí aj nebezpečenstvo zo zlého stavebno-technického stavu (odpadávanie jednotlivých častí stavieb, prepady, zrútenie…), negatívnymi sociálne demografické javy (zvýšená nezamestnanosť, kriminalita…) a zníženie ekonomického potenciálu okolia (zníženie cien nehnuteľností, presun podnikateľských aktivít mimo blízkeho okolia brownfieldu…). Tieto dopady málokedy nastanú všetky súčasne, ale postupne sa môžu prejavovať kumulovane – násobia sa vzájomne. Na rade brownfieldov stoja technicky a kultúrne cenné budovy vrátane unikátneho technologického vybavenia. Preto nie je v poriadku, ak sa pri prestavbe (revitalizácii) týchto oblastí pristupuje k plošnej demolácii alebo asanácii bez predchádzajúceho prieskumu. Platí, že každý brownfield vyžaduje individuálny prístup pri riešení revitalizácie a bez dostatočného prieskumu revitalizácie nebude [chýba zdroj] kvalitný a funkčný. Označenie brownfieldy vychádza z angličtiny a zahraničného označenia problematiky. Možno nájsť aj analógiu medzi hnedou (angl. *brown*) v názve a farbou opustených stavieb na leteckých a satelitných snímkach. V češtine sa tieto pozemky označujú ako brownfieldy. Teória udržateľného rozvoja uprednostňuje revitalizáciu brownfieldov pred výstavbou na *zelenej lúke* (angl. greenfield), čo patrí aj medzi 10 perspektív moderného mesta, ako ich vytyčuje nová Aténska charta z roku 2003, pretože územie patrí medzi najcennejšie nenahraditeľné zdroje.

Referencie
----------

1. ↑   *Brownfields* [online]. [Cit. 2015-03-12]. Dostupné online. Archivované 2015-04-02 z originálu.
2. ↑  Ministerstvo průmyslu a obchodu: Národní strategie regenerace brownfieldů; Dostupné z:  Archivované 2016-03-04 na Wayback Machine.

Iné projekty
------------

Commons
* Spolupracuj na Commons Commons ponúka multimediálne súbory na tému **Brownfield**

Zdroj
-----

* *Tento článok je čiastočný alebo úplný preklad článku Brownfield na českej Wikipédii (číslo revízie nebolo určené).*